cyanic-selkie/wikianc huggingface dataset:
Mall of America
Suunnittelu
Kaksi lähes identtistä pysäköintitaloa kauppakeskuksen länsi- ja itäpäissä kattavat yhteensä 12 827 parkkipaikkaa. Pohjoisenpuolinen paikoitusalue kattaa ylimääräiset 1 200–1 500 paikkaa, jotka palvelevat kesällä 2004 avattua Ikean myymälää.
David Cross
David Cross (s. 4. huhtikuuta 1964) on yhdysvaltalainen näyttelijä, koomikko ja käsikirjoittaja. Hän sai vuonna 1993 Emmy-palkinnon The Ben Stiller Show'sta.
Cross syntyi Atlantassa, Georgiassa, ja opiskeli Northside High School of the Performing Artsissa. Hän jätti Emerson Collegen kesken Massachusettsissa. Käsikirjoittamisen lisäksi hän esiintyi Ben Stiller Show'ssa ajoittain myös henkilökohtaisesti. Vuosina 1995–1998 hän oli Mr. Show'n vakituinen tähti. Hänen vitsinsä sisältävät usein poliittista satiiria.
Cross on tähän mennessä julkaissut stand up -materiaaliaan myös kahdella menestyneellä Sub Popin CD-levyllä, Shut Up You Fucking Baby!:lla (2002) ja It's Not Funnylla (2004). Hän esitti professorin alaraajahalvaantunutta avustaja Dwight Hartmania kauhuelokuvaparodiassa Scary Movie 2 (2001).
Crossilla on ollut useita rooleja elokuvissa, televisiossa ja eri esittäjien musiikkivideoilla, mutta myös videopelien äänenä. Hän on taustaltaan juutalainen, mutta uskonnolliselta kannaltaan ateisti, ja hän on julkisesti osoittanut inhonsa Creed-, Evanescence-, P.O.D.- ja Staind-yhtyeitä kohtaan. Hän on esiintynyt Beastie Boysin konserttielokuvassa Awesome; I Fuckin' Shot That! (2006).
Kajaanin Honka
Honka perustettiin 14. toukokuuta 1981. Seuran junioritoiminta aktivoitui kaudella 2005–2006. Kaudella 2014–2015 seurassa pelasi yli 50 junioria, ja Koripalloliitto palkitsi sen kauden päätteeksi aktiivisesta seuratoiminnastaan. Hongalla on miesten ja naisten edustusjoukkueiden lisäksi joukkueet C-pojissa, B-/A-pojissa, C-/B-/A-tytöissä ja yhteinen mini- ja mikroikäluokkien joukkue sekä 4–6-vuotiaiden leikkikoris.
Space Quest V
Space Quest V: Roger Wilco – The Next Mutation (lyhyesti Space Quest V) on Sierra On-Linen julkaisema graafinen seikkailupeli. Peli on julkaistu vuonna DOS:lle. Peli eroaa Space Quest -sarjan edeltävistä peleistä siten, että se on parodia lähinnä Star Trekistä vaikka sisältääkin jonkin verran viittauksia myös muuhun fiktioon, kuten Predatoriin, Alieniin ja Kärpäseen.
Pelaaminen
Päähenkilön Roger Wilcon uudella jätteidenkeruualuksella (SCS Eureka) on komentosilta ja useita käskytettäviä alaisia sekä hämähäkin kaltainen inhottava olento, jolle hän antaa kutsumanimen Spike. Peli koostuu useista osista, mutta päätehtävänä on estää avaruudessa mutageenisen taudin leviäminen. Pelin lopussa tauti saastuttaa StarConin lippulaivan SCS Goliathin miehistön, jonka mutatoitunut ja pahansisuinen komentaja Raems T. Quirk hyökkää Eurekalle. Roger uhraa oman aluksensa ja pakenee miehistöineen uudella aluksellaan.
Donna (yhtye)
Yhtyeeseen kuului eri aikoina useitakin mm. Juice Leskisen ja Mikko Alatalon kanssa soittaneita muusikoita kuten mainitut Petteri Salminen, Jari Yliaho, Tapio Manninen, sekä Ila Loueranta. Yhtyettä nimitettiinkin joskus leikillisesti "Juicen farmibändiksi".
Etruskien taide
thumb|250px|Harpunsoittajaa esittävä tarquinialainen fresko. Etruskien taide on Keski-Italiassa nykyisen Toscanan alueella asuneiden etruskien luomaa taidetta 800-luvulta 100-luvulle eaa. Erityisesti tunnetaan etruskien terrakotta- ja pronssiveistokset ja seinämaalaukset. Musiikista ja tanssista on epäsuoria todisteita, esimerkiksi esiintyjien kuvia seinämaalauksissa. Arkkitehtuurista on jäänyt todisteita etruskien hautamonumentteihin.
Donna (yhtye)
Yhtye tuli laajemmin tunnetuksi voitettuaan rockin SM-kilpailut Kulttuuritalolla Helsingissä 15. joulukuuta 1975. Kokoonpanossa soittivat tällöin Jari Yliaho kitara ja laulu, Tapio Manninen kitara, Lasse Raja basso ja Paavo Kaihola rummut. Yhtye sai voiton myötä levytyssopimuksen Love Recordsin kanssa. Se teki vain yhden singlen Muinainen kaunotar / Epilogi (Love Records LRS 2136) 1976, tuottajana toimi Måsse Groundstroem. Molemmat ovat omia sävellyksiä 29-vuotiaana kuolleen Kimmo Koskimaan runokokoelmasta Hukkaperän lauluja. "Muinaista kaunotarta" pidetään ensimmäisenä suomalaisena reggae -tyylisenä levytettynä kappaleena. Kaihola ja Yliaho sekä basisti-laulaja Jari Loisa perustivat myöhemmin Siberia-yhtyeen.
Etruskien taide
Etruskit koristelivat hautakammioidensa seinät maalauksilla. Sama traditio jatkui vuosisadasta toiseen, mikä antaa tutkijoille mahdollisuuden seurata taiteen kehittymistä. 600-luvun alussa taide on geometrista, juuri samaan aikaan kuin Kreikassa vallitsi geometrinen kausi. 500-luvun Tarquinian freskoissa kuvataan joonialaiseen tyyliin uskonnollisia menoja, symposioneja, urheilijoita, tanssijoita, muusikoita, mutta myös kalastajia ja linnustajia. Kuvanveistokin saa 600-luvun puolivälissä selvästi vaikutteita Kreikasta, sillä silloin alkaa suurikokoisten keramiikkaveistosten tekeminen entisen kivipatsastyylin sijaan.
Etruskihaudoista on löydetty tuhansia ruukkuja, jotka muistuttavat samanaikaista kreikkalaista ruukkukoristelua. Aikaisempi tutkimus piti ruukkuja kokonaan etruskien tekeminä, mutta tarkka tyylianalyysi on paljastanut, että niistä suuri osa on kreikkalaista tuontitavaraa. Tässäkin siis Kreikasta otettiin virikkeitä. Etruskit kuvasivat kuitenkin kohteitaan paljon elävämmin ja kuvissa tulee esille elämänilo ja nautinto monissa muodoissaan, vaikka on kyse haudoista.
Etruskit olivat kuuluja käsityötaidoistaan. Se ilmeni keramiikassa, jalokivien hionnassa, metalliesineiden valmistuksessa ja nahkatyössä. Niinpä maalauksiin kuvatuille ihmishahmoille on kuvattu taidokkaasti tehdyt kengät.
Etruskit rakensivat kaupunkeihinsa suuria temppeleitä 600-500-lukujen vaihteesta alkaen. Temppelit kehittyivät ylhäisön asuinrakennusten tyylisisksi. Temppelissä oli korkea jalusta (podium) ja sen oli oltava näköalapaikalla, koska temppelissä tarkkailtiin tähtitaivasta. Temppelin etuosa oli pylväshalli ja takaosassa suljettu tila. Temppelin harjalle sijoitettiin ihmis- tai eläinhahmoisia veistoksia. Kaupunkeihin tehtiin myös viemäreitä, kanavia, kastelulaitteita, tunneleita ja kallionleikkauksia, joista osa on nykyäänkin käytössä.
Etruskitaiteen klassinen kausi on 500-300-luvuilla eaa. samaan aikaan kuin Kreikassakin. Metalliesineiden tuotanto Etruriassa oli runsasta. Niitä on löydetty varsinkin Vulcin kaupungista, jossa oli pronssinvalmistuksen keskus. Monet pronssiesineet kuvaavat ihmisiä luonnollisessa koossa. Tältä ajalta on myös tunnetuin etruskien pronssiveistos, joka nykyisin tunnetaan nimellä Capitolinuksen susi. Teoksessa ovat tulevat Rooman perustajat Romulus ja Remus sekä heitä imettävä naarassusi. Alkuperäisessä veistoksessa ei ole ollut kuin susi, ja ihmishahmot on lisätty siihen myöhemmin, todennäköisesti roomalaisaikana.
Einar Olofsson
Bror Einar Olofsson (20. maaliskuuta 1886 Helsinki – 8. kesäkuuta 1955 Helsinki) oli suomalainen venesuunnittelija.
Olofsson työskenteli Kone ja Silta Oy:ssa piirtäjänä opiskeltuaan sitä ennen Turun teollisuuskoulussa. Olofsson oli Helsingfors Segelsällskapetin epävirallinen pääsuunnittelija 1910- ja 1920-luvuilla suunnitellen saaristoristeilijöitä, erityisesti 22m2-luokan veneitä jotka menestyivät ja vahvistivat HSS:n asemaa maan johtavana pienten köliveneiden kilpapurjehdusseurana. Olofsson herätti huomiota venesuunnittelijana voitettuaan NJK:n konstruktiokilpailun vuonna 1914 kutosella Puck.
Olssonin tunnetuin vene oli Yngve Paciuksen voittoisa 30m2-saaristoristeilijä Svanevit. Myöhemmin Olofsson piirsi ennen kaikkea kansainvälisen säännön veneitä kuten kutoset Ellinor ja Arneta sekä useita 5m-luokan veneitä. Olofsson oli itse innokas kilpapurjehtija ja niitti palkintoja suunnittelemillaan veneillä. Olofsson oli 1930-luvulla HSS:n junioritoiminnan käynnistämisen aloitteentekijä.
Valtuusmenettely
Valtuusmenettely tarkoittaa valtiontaloudessa sitoutumista menoihin, jotka tulevat maksettaviksi varainhoitovuotta seuraavina vuosina. Menettely on poikkeus talousarvion vuotuisuuden periaatteesta, mutta se on kuitenkin vakiintunut talousarviojärjestelmän osaksi. Valtuusmenettelyssä eduskunta myöntää valtuudet sopia ja sitoutua menoihin, joihin tarvittavat varat myönnetään vasta tulevissa talousarvioissa. Valtuuksien avulla voidaan suuriakin hankkeita aloittaa nopeasti, eikä varoja tarvitse kerätä etukäteen. Valtuudet voidaan luokitella useaan eri tyyppiin. Yleisiä ovat tilausvaltuudet, talonrakentamisvaltuudet, rakentamisvaltuudet, lainan tai avustuksen myöntämisvaltuudet, kehitysyhteistyövaltuudet, korkotukilainavaltuudet ja kuntien valtionapuja koskevat valtuudet.
Valtuusmenettely ehti olla käytössä pitkään, mutta vuoden 1984 kertomuksessaan valtiontilintarkastajat totesivat, ettei se ollut hyvää budjettimenettelyä. He vaativat säännöksiä, joilla eduskunnan budjettivalta turvattaisiin. Valtuusmenettelystä säädettiin lailla ensi kerran 1987 (laki 691/1987), jolloin muutettiin niin sanottua tililakia (136/1931). Säännökset siirtyivät myös nykyisinkin voimassa olevaan vuoden 1988 talousarviolakiin (423/1988, 10 §) ja hallitusmuodon 70 pykälään vuonna 1992 voimaan tulleessa uudistuksessa (1077/1991).
On Top of the World
On Top of the World on yhdysvaltalaisen Imagine Dragons -yhtyeen 18. maaliskuuta 2013 julkaistu single heidän ensimmäiseltä albumiltaan Night Visions. Tyylilajiltaan kappale on folk rockia.
Singlelistoilla kappale sijoittui ykköseksi Portugalissa. Kappale menestyi hyvin myös myynnissä sillä se myi useassa maassa platinaa ja esimerkiksi Australiassa triplaplatinaa. Se kuului myös EA Sportsin suositun FIFA 13 -pelin soundtrackille. On Top of the World oli käytössä myös toisessa jalkapallopelissä Pro Evolution Soccer 2013:ssa sekä Samsung Galaxy Note 8.0:n mainoksessa.
Kappaleen 70-luku -henkisessä musiikkivideossa neljä erilaisista perheistä kotoisin olevaa astronauttia kokoontuu yhteen ja matkustaa yhdessä Kuuhun. Musiikkivideo oli kerännyt tammikuuhun 2016 mennessä YouTubessa yli 83 miljoonaa näyttökertaa.
Raymond Kingsley Wickramasinghe
Raymond Kingsley Wickramasinghe (s. 31. elokuuta 1962) on srilankalainen roomalaiskatolinen piispa. Hänet vihki papiksi Gallen hiippakuntaan Don Sylvester Wewitavidanelage 5. elokuuta 1989. Hänet nimitettiin Gallen piispaksi 27. toukokuuta 2011, ja piispaksi konsekroinnin suoritti 31. elokuuta Albert Malcolm Ranjith Patabendige Don, jota avustivat Joseph Kingsley Swampillai ja Harold Anthony Perera.
Thorsten Fink
Thorsten Fink (s. 29. lokakuuta 1967) on saksalainen jalkapallovalmentaja ja entinen puolustaja. Kesästä 2023 lähtien hän on toiminut Sint-Truidensen päävalmentajana.
Ura pelaajana
Fink aloitti peliuransa SV Roland Martenin juniorijoukkueessa siirtyen 16-vuotiaana Borussia Dortmundin organisaatioon. Edustusjoukkuedebyyttiä puolustuksessa viihtynyt Fink ei Dortmundissa koskaan onnistunut tekemään ja 1989 hän siirtyikin SG Wattenscheidiin, jossa hän teki ammattilaisuransa debyytin 2. Bundesliigassa. Wattenscheidin kanssa Fink juhli debyyttikaudellaan toista sijaa 2. Bundesliigassa ja historiallista nousua Bundesliigaan. Kaudella 1992/93 Fink oli pääsarjatasolla joukkueensa paras maalintekijä kahdeksalla osumallaan.
Kauden 1993/94 päätteeksi Wattenscheid putosi liigasta ja Fink siirtyi Karlsruheen. Hän edusti seuraa kolme kautta, kunnes 1997 sai siirron FC Bayern Müncheniin. Bayernissa Fink pelasi kuusi kautta ja oli keväällä 2001 voittamassa joukkueen kapteenina Mestarien liigaa. Polvivaivat varjostivat Finkin uran viimeisiä vuosia ja hän joutui lopettamaan Bayernin ykkösmiehistössä vuonna 2003. Lopullisesti Fink ripusti nappulat naulaan vuonna 2006 pelattuaan kolme vuotta Bayernin II-joukkueessa.
Ura valmentajana
Fink suoritti joulukuussa 2005 jalkapallovalmentajan tutkinnon Kölnin urheiluakatemiassa. Hän oli jo peliuransa lopussa toiminut Bayernin II-joukkueen apulaisvalmentajana, mutta varsinaisen valmentajadebyyttinsä hän teki syyskuussa 2006, kun Red Bull Salzburg palkkasi hänet juniori ja reservijoukkueensa Red Bull Juniorsin päävalmentajaksi. Finkin johdolla seura voitti Westligan mestauruden ja nousi Erste Ligaan, Itävallan toiseksi korkeimmalle sarjatasolle.
Heinäkuussa 2007 Fink siirtyi Red Bull Salzburgin ykkösjoukkueen apulaisvalmentajaksi. Hän jätti tehtävänsä Giovanni Trapattonin apulaisena kuitenkin jo tammikuussa 2008 siirtyen Regionalligassa pelanneen FC Ingolstadtin päävalmentajaksi.
Finkin johdolla Ingolstadt varmisti Regionalliga Südin kakkossijan ja sitä kautta nousun 2. Bundesliigan. Vauhti toiseksi korkeimmalla sarjatasolla oli kuitenkin seuralle liikaa ja huhtikuun lopulla 2009 Fink sai potkut tehtävistään.
Kesäkuussa 2009 Sveitsin pääsarjaseura FC Basel palkkasi Finkin yllättäen uudeksi päävalmentajakseen kolmivuotisella sopimuksella. Nuori saksalaisvalmentaja sai Baselin pysymään tasollaan ja taistelemaan Sveitsin mestaruudesta. Cupin finaalissa Fink piiskasi miehistönsä komeaan 6–0 voittoon Lausanne-Sportsista ja nappasi näin uransa ensimmäisen cup-mestaruuden. Kauden kruunasi tuplamestaruus, kun Basel varmisti myös liigamestaruuden päätöskierroksen 0–2 voitolla ainoasta uhkaajasta BSC Young Boysista.
Lokakuun lopussa 2010 Fink allekirjoitti kesään 2013 ulottuvan jatkosopimuksen Baselin kanssa. Joukkueen syksy on ollut hyvä, sillä Mestarien liigan lohkovaiheessa se voitti muun muassa AS Roman 3–1 ja taisteli tosissaan paikasta toiselle kierrokselle. Lopulta Baselin oli tyytminen kolmanteen sijaan ja jatkopaikkaan Eurooppa-liigan pudotuspeleissä, joissa seura kuitenkin putosi FK Spartak Moskovalle yhteismaalein 4–3. Sveitsin Cupissakin tie katkesi puolustavilta mestareilta puolivälieriin. Liigassa kuitenkin kulki ja lopulta Fink pääsi miehistöineen juhlimaan valmennusuransa toista perättäistä mestaruutta.
17. lokakuuta 2011 Fink siirtyi pitkän spekuloinnin jälkeen Bundesliigan kriisijoukkue Hamburger SV:n päävalmentajaksi kesään 2014 ulottuvalla sopimuksella. Fink onnistui nostamaan HSV:n niukasti kuiville ja 15. sija Bundesliigassa takasi seuralle sarjapaikan säilymisen. Kaudella 2012/13 HSV:n peliesityksissä oli jo merkkejä paremmasta ja lopulta seura oli liigassa 7:s. Kausi 2013/14 alkoi kuitenkin murheellisesti ja Fink sai potkut jo syyskuun puolivälissa HSV:n majaillessa sijalla 15.
Tammikuussa 2015 Fink teki kauden loppuun ulottuvan sopimuksen APOELin kanssa. Fink sai kuitenkin potkut toukokuussa 2015, vaikka APOEL oli liigan kärjessä kaksi kierrosta ennen sarjan päättymistä.
Kesällä 2015 Fink palasi Itävallan Bundesliigaan tehtyään kaksivuotisen sopimuksen FK Austria Wienin kanssa. Finkin johdolla Austria Wien selvitti tiensä Eurooppa-liigan lohkovaiheeseen kausina 2016/17 ja 2017/18. Mestaruutta Fink ei seuralle kuitenkaan onnistunut tuomaan, vaan joukkue jäi Bundesliigassa kolmanneksi 2015/16 ja toiseksi 2016/17. Helmikuussa 2018 Fink sai potkut seurasta, kun joukkue oli tappioputken seurauksena valunut Bundesliigassa sijalle 7.
Huhtikuun lopulla 2018 Finkistä tuli Sveitsin liigassa kuudentena olleen Grasshopperin päävalmentaja 1+1-mallisella sopimuksella. Finkin johdolla Grasshoppers menetti kevätkauden aikana sijoitustaan ja oli lopulta kauden 2017/18 päätteeksi yhdeksäs. Kausi 2018/19 sujui murheellisesti ja Grasshoppers juutti Finkin johdolla liigan viimeiseksi. Saksalaisvalmentaja sai lopulta potkut tehtävästään maaliskuun alkupuolella 2019.
Kesäkuussa 2019 Finkistä tuli Japanin J. Leaguessa pelaavan Vissel Koben päävalmentaja. Finkin johdolla Vissel Kobe voitti vuonna 2019 historiansa ensimmäisen Emperor's Cupin mestaruuden. Hän luotsasi joukkueen myös Japanin supercupin mestariksi 2020. Fink jätti Vissel Koben syyskuussa 2020 palatakseen perheensä luo.
Toukokuussa 2023 Fink teki sopimuksen Belgian liigassa pelaavan Sint-Truidensen kanssa.
Rusonätä
Rusonätä (Minuartia rubella, syn. Sabulina rubella) on kohokkikasveihin kuuluva monivuotinen, pienikokoinen tunturikasvi. Suomessa rusonätä harvinainen Lapin kasvilaji ja se on luokitettu uhanalaiseksi.
Ulkonäkö ja koko
thumb|220px|vasen|Rusonädän kukka ja nuppuja.
Mätästävä ja matalakasvuinen rusonätä kasvaa vain 3–8 cm korkeaksi. Varret ovat pystyjä ja ainakin latvasta nystykarvaisia. Vastakkain olevat, harmahtavanvihreät lehdet ovat ruodittomia, tasasoukan suikeita ja selvästi kolme- tai viisisuonisia. Kukkien nuput ovat pitkulaisia. Kukat ovat punertavia tai valkoisia. Verhiö ja teriö ovat viisilehtisiä. Kukkien verholehdet ovat suippoja, kolmisuonisia, terälehtiä pidempiä ja kotaa selvästi lyhyempiä. Terälehdet ovat lyhytkyntisiä, ehyt- tai lanttokärkisiä ja leveän puikeita tai vastapuikeita. Heteitä on 8–10, emiö on kolmilehtinen. Rusonätä kukkii Suomessa heinä-elokuussa. Hedelmä on kolmiliuskaisesti aukeava kota.
Rusonätä muistuttaa lähinnä sukulaislajiaan lapinnätää (M. biflora).
Elinympäristö
Rusonätä on pohjoisten vuoristojen tundran kasvi. Suomessa se kasvaa tuntureiden kosteilla ja avoimilla liuskesorarinteillä ja kallionraoissa. Laji on kalkinvaatija.
Whitehead
Whitehead on muun muassa seuraavien henkilöiden sukunimi:
Latvian venäläiset
thumb|right|250px|Venäjänkielisten osuus Latvian väestöstä vuoden 2011 väestönlaskennassa. Kaikki Latvian venäjänkieliset eivät ole venäläisiä.
Latvian venäläiset ovat Latviassa asuvia venäläisiä. Suurin osa venäläisistä on Latvian neuvostotasavallan aikana maahan muuttaneita tai heidän jälkeläisiään. Latviassa on kuitenkin myös historiallinen vanhauskoisten venäläisten vähemmistö ja heidän lisäkseen venäläisiä muutti alueelle kun Latvia oli vielä osa Venäjän keisarikuntaa.
Historia
Ensimmäiset venäläiset nykyisen Latvian alueella olivat luultavasti Latgalen alueelle tulleita kauppiaita 1100-1200-luvuilla. Vanhauskoisia tuli Latviaan 1600-luvulla Venäjällä tapahtuneen vainon seurauksena. Laajamittaisempi muuttoliike syntyi kun Latvia päätyi Venäjälle Uudenkaupungin rauhan jälkeen vuonna 1721, jonka jälkeen alkoi varsinainen historiankirjoitus venäläisistä Latviassa. Muuttoliikettä vauhditti etenkin Riian teollistuminen 1800-luvun loppupuolella. 1880-luvulla Riiasta tuli jo koko Venäjänkin mittakaavassa merkittävä teollisuuskeskus. Venäläiset perustivat Riikaan etenkin tiilitehtaita, joita käytettiin kiihtyvässä rakennustoiminnassa. Yritykset toimivat tyypillisesti suhteessa vähän tuottavilla aloilla, eivätkä ne harjoittaneet juurikaan ulkomaankauppaa. Ensimmäiset tiedot venäläisten määrästä Latviassa ovat vuodelta 1897, jolloin maassa asui 171 000 venäläistä. Suurin osa heistä asui Latgalessa, jossa heitä oli 77 000. Liivinmaalla heitä oli 68 000 ja Kuurinmaalla sekä Zemgalessa 26 000.
Toisen maailmansodan jälkeen alkoi entistä suurempi muuttoaalto Latviaan, mikä johtui Riian teollistamisesta 1960-luvulla. Latviassa ja muualla Baltiassa palkkataso oli korkeampi kuin muissa Neuvostomaissa. Riikaan rakennettiin suuria lähiöitä työvoimavarastoiksi. Venäläisiä suosittiin esimerkiksi asuntojonoissa. Riian ohella paljon muuttajia tuli Väinänlinnan kaupunkiin, mutta myös muihin kaupunkeihin. Maalle muutti vain pieni osa. Maahanmuuton seurauksena latvialaiset alkoivat oppia venäjää, mutta venäläisille ei ollut kovin tavallista opetella latviaa.
Arvostelma
Arvostelma tarkoittaa filosofiassa mielen aktia, jossa jostakin väitetään jotakin, tai tällaisen aktin sisältöä.
Aristoteleen logiikassa arvostelma oli subjektin (se josta väitetään) ja predikaatin (se mitä väitetään) yhdistelmä, joka kuvasi, että jokin on tai ei ole ominaista jollekin. Arvostelma sijoittui syllogismissa joko premissiksi tai johtopäätökseksi.
Viimeistään Immanuel Kantista lähtien arvostelmat on voitu jakaa toisaalta analyyttisiin ja synteettisiin arvostelmiin, ja toisaalta apriorisiin ja aposteriorisiin arvostelmiin. Arvostelma on apriorinen silloin, kun sen totuus voidaan tietää pelkästään kokemuksesta riippumatta, ja muutoin aposteriorinen. Arvostelma on analyyttinen silloin, kun sen totuus tai epätotuus määräytyy pelkästään siinä olevien käsitteiden välisten suhteiden perusteella, ja synteettinen silloin, kun tämän lisäksi tarvitaan viittausta havaintokokemukseen.
Activision Blizzard
pienoiskuva|Entinen logo, jota käytettiin vuoteen 2011 asti. Activision Blizzard on Blizzard Entertainmentin entisen omistajan Vivendi Gamesin ja Activisionin yhdistymisestä seurannut holdingyhtiö. Yritys perustettiin 9. heinäkuuta 2008. Activision Blizzard ei julkaise pelejä nimellään, vaan käyttää Activisionia ja sen studioita pelien julkaisemiseen.
Yritys osti takaisin osakkeensa Vivendiltä vuonna 2013 jatkaakseen itsenäisenä yhtiönä.
Historia
Joulukuussa 2007 ilmoitettiin, että Vivendi Games yhdistyisi Activisionin kanssa perustaen holdingyhtiön Activision Blizzardin. Bobby Kotick nimitettiin yhtiön presidentiksi ja toimitusjohtajaksi, ja Rene Penisson yhtiön puheenjohtajaksi.
Activision Blizzardin vuonna 2011 julkaistu peli Call of Duty: Modern Warfare 3 tuotti yli 400 miljoonaa dollaria pelkästään Yhdysvalloissa ja Isossa-Britanniassa ensimmäisen 24 tunnin aikana, tehden siitä kaikkien aikojen suurimman viihdelanseerauksen. Se oli myös kolmas peräkkäinen vuosi, kun Call of Duty -sarja rikkoi suurimman julkaisuennätyksen, Call of Duty: Black Ops rikkoi 360 miljoonaa dollaria ensimmäisenä päivänä, ja Call of Duty: Modern Warfare 2 rikkoi 310 miljoonaa dollaria.
Vuonna 2011 Activision Blizzard debytoi Skylanders -pelisarjan, joka yhdistää fyysiset toimintahahmot videopeliin. Pelisarjan ensimmäinen osa Skylanders: Spyro’s Adventure palkittiin kahdella ”Toy Industry Association” -palkinnolla vuonna 2011: ”Game of the Year” ja ”Innovative Toy of the Year”.
Heinäkuussa 2013 Activision Blizzard ilmoitti ostavansa noin 429 miljoonaa osaketta Vivendiltä 5,83 miljardilla dollarilla, jonka seurauksena Vivendi ei ollut enää Activision Blizzardin emoyhtiö. Kotick pysyi yhtiön toimitusjohtajana ja presidenttinä, kun taas Brian Kelly siirtyi puheenjohtajaksi.
Activision Blizzard julkaisi 9. syyskuuta 2014 uuden nimikkeen, Destinyn. Videopeli tienasi yli 500 miljoonaa dollaria vähittäismyynnissä julkaisun ensimmäisenä päivänä, mikä oli ennätyksellinen määrä uudelle videopelille. Saman vuoden marraskuussa julkaistiin Call of Duty: Ghosts, jonka käsikirjoitti Stephen Gaghan. Peli tienasi ensimmäisenä julkaisupäivänä yli miljardi dollaria.
Vuonna 2015 Activion Blizzard liittyi S&P 500 -listaan, tehden siitä kolmannen yrityksen, joka on sitoutunut pelaamiseen, ja vuonna 2017 Fortune 500 -listaan, tehden siitä kolmannen peliyhtiön, Electronic Artsin ja Atarin jälkeen.
Alkuvuodesta 2019 tuloksen julkistamisen jälkeen Activision Blizzard ilmoitti irtisanovansa noin kahdeksansataa 9600 työntekijästään. Yhtiön osakkeiden hinta oli puolittunut sitten lokakuun 2018.
Maaliskuussa 2020 yhtiö ilmoitti, että Daniel Alegresta tulee uusi presidentti, siirtyen Coddy Johnsonin tilalle.
Kesällä 2021 uutisoitiin laajalti syytöksistä yhtiössä olevaan seksismiin, häirintään ja syrjintään. 20. heinäkuuta 2021 yhtiötä vastaan nostettiin kanne. Yhtiön työntekijät järjestivät ulosmarssin. Yhtiön työntekijät vaativat toimitusjohtaja Bobby Kotickin poistamista. Suuret peliyhtiöt Nintendo, Microsoft ja Sony ovat ilmaisseet huolensa.
18. tammikuuta 2022 kerrottiin, että Microsoft aikoo ostaa Activision Blizzardin sen kaikkein suurimmassa yrityskaupassa koskaan, jonka kauppasumma on noin 68,7 miljardia dollaria. Kauppa-aikomusta tutkitaan kilpailulainsäädännön mukaan Yhdistyneessä kuningaskunnassa ja EU:ssa Brysselissä. Activion Blizzardin mobiilipelejä kehittävä King mainitaan eräänä syynä miksi kauppa olisi ongelmallinen: kauppa vaikuttaisi mobiilipelien markkinoihin. FTC on estänyt kaupan etenemisen toistaiseksi viitaten Microsoftin hankkiman ZeniMaxin pelien yksinoikeuteen aiemman kaupan jälkeen.
Yritysrakenne
Activision Blizzardiin kuuluu viisi liiketoimintayksikköä:
Tuotteet
Yhtiön tuotteita sen eri tytäryhtiöiden kautta ovat suositut videopelisarjat:
Karjalais-suomalainen laika
230px|thumb|Karjalais-suomalainen laika
Pakankylä
thumb|300px|Tilan päärakennus sai nykyisen ulkoasunsa, muun muassa sisäänkäynnin pylväikön, 1930-luvun laajoissa korjauksissa. Pakankylän kartano on entinen ratsutila Espoossa. Pakankylän eli Backbyn kartano on yksi kolmesta Bodominjärven ympärille syntyneestä historiallisesta kartanosta. Kokonaisuuteen kuuluvat myös Oittaan ja Bodomin kartanot.
Karjalais-suomalainen laika
Karjalais-suomalainen laika ei enää esiinny omana rotunaan. Se yhdistettiin suomenpystykorvan kanssa samaksi roduksi vuonna 2006. Tämä laajensi suomenpystykorvarodun perimää ja mahdollisti arvokkaan geneettisen vaihtelun lisääntymisen. Suomenpystykorvan ulkomuoto ei kuitenkaan kärsi, sillä rodut muistuttivat ulkoisesti toisiaan. Erona pystykorvaan laikan säkäkorkeus oli tarkemmin määritelty, 43-45 cm, siinä missä suomalainen rotu saattaa olla useita senttimetrejä yli tai alle kyseisen mittahaarukan.
Pakankylä
Tila on ollut Maatalouskoneiden Tutkimussäätiön koetilana, ja vuonna 1976-1978 se siirtyi tehtailija Asser Uusi-Jaakkolan omistukseen.
Karjalais-suomalainen laika
Viitteet
Karelo-Finnish Laika
Pakankylä
Päärakennuksen omistaja oli vuoteen 2018 asti Kaisa Kallion kansalaislahjasäätiö, ja siinä toimii Kaisankoti. Nykyinen nimi on Backbyn Kartano. Alueella olevassa harmaakivinavetassa on 1979 lähtien toiminut Espoon Automuseo.
Historia
Ratsutilan historia juontuu 1600-luvulle jolloin jo edellisen vuosisadan puolella olemassa olleet neljä tilaa yhdistettiin. Kantatilan ensimmäinen tunnettu omistaja on 1540-luvulla Erik Michelsson.
Vuodesta 1757 tilan omistaja oli kihlakunnan kirjuri Anders Kurtèn, ja silloin arvellaan rakennetun päärakennuksen vanhimmat osat. Kartano oli nykyisellä paikallaan ainakin jo 1860-luvulla.
Marjaana Alaviuhkola
Marjaana Alaviuhkola (s. 1959) on suomalainen eläinlääkäri, joka on toiminut muun muassa Ruotsin raviurheilun keskusjärjestön Svensk Travsportin sekä Euroopan raviliiton UET:n puheenjohtajana.
Ruotsiin vuonna 1985 muuttanut Alaviuhkola vaikutti 12 vuotta ST:n hallituksessa joista neljä vuotta järjestön puheenjohtajana vuoteen 2021 saakka. Puheenjohtajakaudellaan hän toimi myös kolmen vuoden ajan UET:n puheenjohtajana. Alaviuhkola omistaa Hallandissa toimivan eläinsairaalan. Hän on saanut muun muassa Ruotsin Vuoden yrittäjä -tunnustuksen vuonna 2008.
Pakankylä
Historia
Kaisa Kallion kansalaislahjasäätiö osti päärakennuksen ja kuusi hehtaaria maata vuonna 1957 tarkoituksena siirtää naisten lepokoti siihen Kauniaisista. Toiminta alkoi uusissa tiloissa 1958, ja sitä kutsuttiin kartanohotelliksi ja myöhemmin hyvinvointikartanoksi. Vuonna 2018 omistajaksi tuli Backby Kalliomaa Oy ja nimi vaihtui 2019 Backbyn Kartanoksi.
Aiheesta muualla
60.27551°N, 24.66683°W
Kastanjamanikki
Kastanjamanikki (Lonchura malacca) on loistopeippojen heimoon kuuluva varpuslintu.
Tuntomerkit
Kastanjamanikki on 10,5–12 senttimetriä pitkä. Koiraalla on musta pää ja alaperä, valkoiset kupeet ja rinnan alaosan yli kulkeva vyö sekä ruskea yläpuoli. Naaras on väriltään harmaanruskea ja likaisen valkoinen.
Levinneisyys
Kastanjamanikkeja elää luonnonvaraisena Intiassa ja Kaakkois-Aasiassa. Portugalissa on karanneista häkkilinnuista alkunsa saanut kanta.
Olli Kuoksa
Olli Kuoksa (s. 23. toukokuuta 1981) on rovaniemeläislähtöinen lentopallovalmentaja ja entinen lentopalloilija. Kuoksa on valmentanut vuodesta 2009 lähtien Lentopalloseura Ettaa. Hänellä on toistaiseksi voimassa oleva sopimus seuran kanssa, mikä on poikkeuksellista huippu-urheilussa.
Vuonna 2019 Etta saavutti Kuoksan alaisuudessa seurahistoriansa ensimmäisen SM-mitalin, kun vuonna 1990 perustettu seura vei nimiinsä hopeamitalit lentopalloliigassa. Kuoksa valmensi Ettan SM-finaaleihin lentopalloliigan pienimmällä pelaajabudjetilla ja ilman ulkomaalaisvahvistuksia. Esimerkiksi Yle Urheilu kuvasi Ettan paikkaa lentopallofinaaleissa "jättiyllätykseksi".
Ettan lisäksi Kuoksa on valmentanut 1-sarjassa Napapiirin Pallokettuja, joka on hänen kasvattajaseuransa. Kuoksa pelasi NaPassa yhtä kautta lukuun ottamatta koko peliuransa, joka päättyi 26-vuotiaana Suomen mestaruuteen Rovaniemen Santasportissa. Santasport oli lentopallon fuusioseura, jonka perustivat Perungan Pojat ja Napapiirin Palloketut. Kuoksa voitti pelivuosinaan SM-kullan lisäksi Suomen Cupin sekä SM-hopean ja SM-pronssin. Lentopalloliigassa hän pelasi yhteensä 242 ottelua.
Kuoksa oli ehdolla Suomen miesten lentopallomaajoukkueen päävalmentajaksi keväällä 2019, mutta tehtävään valittiin Belgian liigassa Maaseikia valmentanut brittiläinen Joel Banks.
Valmennusura
Olli Kuoksa siirtyi lentopallovalmentajaksi välittömästi peliuran päättymisestä. Hänen ensimmäinen valmennuspestinsä oli Napapiirin Palloketuissa lentopallon 1-sarjassa. NaPa oli tippunut lentopallon 1-sarjaan, kun yhdessä Perungan Poikien kanssa perustettu fuusioseura Santaport kaatui erimielisyyksiin. Kuoksa valmensi NaPaa vuodet 2007–2009 ennen kuin siirtyi Lentopalloseura Ettaan.
Kuoksa lunasti hänelle asetetut tavoitteet oululaisseurassa, kun hän valmensi Ettan lentopallon 1-sarjan mestariksi ja karsinnoista lentopalloliigaan kaudella 2009–2010. Etta hävisi kauden aikana ainoastaan kolme ottelua, joista kaksi liigakarsinnoissa Isku-Veikoille. Kuoksan alku Ettassa ei ollut helppo. Kun Etta pelasi syksyllä 2009 Kuoksan luotsaamana kauden ensimmäistä ykkössarjaotteluaan ja hävisi yhden erän HU-Kalajoelle, katsomosta kuului huuto: ”Painu, Kuoksa, takaisin Rovaniemelle!”
"Kausi oli hemmetin raskas. Olen stressannut siitä päivästä lähtien, kun tein sopimuksen. Oli tästä pelistä kiinni, lähdenkö maitojunalla kotiin", Kuoksa kommentoi Oulussa ilmestyvälle sanomalehti Kalevalle.
Etta pelasi ensimmäisellä kaudella liiganoususta lentopalloliigan mitalipeleissä, vaikka se selviytyi viimeisenä lentopalloliigan pudotuspeleihin. Välierissä tie nousi kuitenkin pystyyn PerPoa vastaan ja pronssiotteluissa Tampereen Isku-Volley oli Ettaa parempi. Seuraavina vuosina Ettan tie katkesi kerta toisensa perään pudotuspeleissä puolivälieriin, kunnes kaudella 2018–2019 runkosarjan 5. paikalta kevääseen lähtenyt Etta selvitti tiensä aina finaaleihin saakka. Finaaleissa Vammalan Lentopallo oli Ettaa parempi ja vei Suomen mestaruuden kolmatta kertaa perättäin.
Muuta
Olli Kuoksaa on kuvattu tulisieluiseksi valmentajapersoonaksi, joka elää tunteella sekä peleissä että harjoituksissa. Lentopalloseura Ettan menestys on henkilöitynyt vahvasti Kuoksaan. Kuoksan alaisuudessa Suomen miesten lentopallomaajoukkueeseen useampi pelaaja, esimerkiksi Antti Ronkainen. Kalevan urheilutoimittaja Kimmo Siira arvioi kolumnissaan (26.3.2019), että Ettasta maajoukkueeseen nousseista pelimiehistä osa oli ehdittu tuomita "ynnä muut -osaston miehiksi, kuka lyhyen varren tai kuka keskinkertaisiksi arvotettujen pelitaitojen vuoksi."
Kuoksa on suorittanut Suomen Lentopalloliiton korkeimman tason valmentajakoulutuksen sekä VAT:n ammattivalmentajatutkinnon.
Agenda 21:n toteuttaminen Suomessa
Suomessa YK:n ympäristöohjelmaa Agenda 21:a on toteutettu erityisesti järjestämällä ympäristöviikkoja eri maakunnissa. Järjestäjätahona on yleensä jokin julkishallinnollinen yhteisö, kuten kunta. Tapahtumien tarkoituksena on parantaa ympäristötietoisuutta.
Maakunnallisuus perustuu Agenda 21:n kolmannen osion 28 lukuun Local Authorities' Initiatives in Support of Agenda 21
Etelä-Savon maakunta
Etelä-Savossa Hankasalmen kirjasto osallistui Suomen Luonnonsuojeluliiton luonto- ja ympäristöviikkoon, joka järjestettiin 20. huhtikuuta - 26. huhtikuuta 2009
Keski-Suomen maakunta
Jyväskylän kaupunginkirjasto osallistui Suomen Luonnonsuojeluliiton luonto- ja ympäristöviikkoon, joka järjestettiin 20. huhtikuuta - 26. huhtikuuta 2009
Jyväskylän yliopiston ylioppilaskunnan ympäristöviikko on vuosittain Jyväskylässä järjestettävä teemaviikko. 2009 sen aiheena on kulutus ja ympäristö. Teemaviikko järjestettiin 20. syyskuuta - 26. syyskuuta 2009
Pirkanmaa
Pirkanmaalla Mänttä-Vilppula järjestää ympäristöviikon keväisin. Viimeksi se järjestettiin 20. huhtikuuta - 25. huhtikuuta 2009.
Pohjois-Pohjanmaan maakunta
Pohjois-Pohjanmaalla Haapajärven kirjasto ja Kärsämäen kirjasto osallistuivat Suomen Luonnonsuojeluliiton luonto- ja ympäristöviikkoon, joka järjestettiin 20. huhtikuuta - 26. huhtikuuta 2009
Päijät-Hämeen maakunta
Lahden Salpausselän luonnonystävät ry ja Hartolan kunnankirjasto osallistuivat Suomen Luonnonsuojeluliiton luonto- ja ympäristöviikkoon, joka järjestettiin 20. huhtikuuta - 26. huhtikuuta 2009
Lahden seudullinen ympäristöviikko on Lahden seudulla 1997 alkaen järjestetty Lahden ympäristöforumn alun perin ideoima ympäristötapahtumasarja, johon ovat osallistuneet Lahden kaupungin lisäksi Asikkala, Heinola ja Nastola 1999 alkaen.
2009
Ympäristöviikon teemaksi valittiin kotitalouksien luonnonvarojen kulutus ja sen pienentäminen. Viikon ajakohta oli 22. syyskuuta - 28. syyskuuta 2009
2007
Ympäristöviikkoa vietettiin 22. syyskuuta - 28. syyskuuta 2007. Ympäristöviikon aiheena oli metsä ja iskulauseena Metsästä on moneksi.
2006
Ympäristöviikon aiheena oli yhteinen ympäristömme suojelijana toimi Toni Wirtanen.
2005
Ympäristöviikko järjestettiin 22. syyskuuta - 28. syyskuuta 2005. Sen aiheena oli ekotehokkuus ja jätteiden vähentäminen:Välitä enemmän, kuluta vähemmän.
2004
Ympäristöviikko järjestettiin 19. syyskuuta - 25. syyskuuta 2004. Sen teemana oli ilma:Ilman ilman muuta.
2003
2003 ympäristöviikon teemana oli melu.
2002
Ympäristöviikko järjestettiin 21. syyskuuta - 27. syyskuuta 2002. Viikon aiheena oli vesi. Tapahtumalla oli noin 180 järjestävää tahoa. Ympäristöviikon suojelijana oli kansanedustaja Pentti Tiusanen. Heinolassa viikko liittyi Vellamoinen 21-hankkeeseen.
2001
Ympäristöviikon teemana oli liike ja liikkuminen.
2000
Ympäristöviikon teemana oli energia. Kerta oli ensimmäinen, kun Lahden ympäristöviikkoa vietetteiin Lahden seudullisena ympäristöviikkona joidenkin päijäthämäläisten kuntien tullessa mukaan.
1998
Lahden ympäristöviikkoa vietettiin ensimmäisen kerran. Teemana oli minun ympäristöni. Viikon tapahtumat järjestettiin Lahden kauppatorilla messuteltassa. Ympäristöviikon viettäminen oli saanut vaikutteita Pietarista.
Tulevaisuus
Lahden seudullinen ympäristöviikko on saanut seuraajia. Lahden kaupungin yhteistyökumppani, eteläafrikkalainen Bojala Municipality District (Bojalan kunnallispiiri), on viettänyt omaa ympäristöviikkoa 2004 alkaen.
Varsinais-Suomen maakunta
thumb|Logo Varsinais-Suomen Energiatoimisto eli nykyinen Varsinais-Suomen kestävän kehityksen ja energia-asioiden palvelukeskus, Valonia on järjestänyt Lasten ja Nuorten Ympäristöviikkoja ja koordinoi maakunnan toimintoja.
Alppihiihdon maailmanmestaruuskilpailut 1996
33. alppihiihdon maailmanmestaruuskilpailut järjestettiin Espanjan Sierra Nevadassa 12.–25. helmikuuta 1996. Kisat oli tarkoitus järjestää jo edellisenä vuonna, mutta lumen puutteen vuoksi ne jouduttiin siirtämään.
FIS teki päätöksen vuoden 1995 kisojen peruuttamisesta 26. tammikuuta 1995. Kilpailujen oli ollut tarkoitus alkaa neljä päivää myöhemmin.
Supersuurpujottelu
<br style="clear:both" />
Suurpujottelu
<br style="clear:both" />
Pujottelu
<br style="clear:both" />
Alppiyhdistetty
<br style="clear:both" />
Syöksylasku
<br style="clear:both" />
Tässä kaupungissa tuulee aina
Tässä kaupungissa tuulee aina on rap-duo Nikon & Tapsan ensimmäinen studioalbumi. Albumin tuotti Fjuu Records ja se julkaistiin 26. kesäkuuta 2007.
Katarina Eskola
Katarina Eskola (o.s. Haavio, s. 26. kesäkuuta 1940) on suomalainen kulttuurintutkija.
Eskola kirjoitti ylioppilaaksi vuonna 1960 ja valmistui valtiotieteen kandidaatiksi vuonna 1964. Hän työskenteli lehtitoimittajana vuosina 1964–1972, minkä jälkeen hän aloitti tutkijanuransa. Vuonna 1983 hän aloitti työskentelyn Jyväskylän yliopiston Nykykulttuurin tutkimuskeskuksessa, jota johti vuoteen 2005 asti. Eskola nimitettiin Helsingin yliopiston sosiologian dosentiksi vuonna 1984 ja Jyväskylän yliopiston sosiologian dosentiksi vuonna 1988. Vuonna 2001 Eskola nimitettiin nykykulttuurin professoriksi ja hän jatkoi tehtävässä eläkkeelle jäämiseensä vuonna 2005 asti.
Suomen tietokirjailijat ry palkitsi Eskolan Tietokirjailijapalkinnolla vuonna 2002.
Eskolan vanhemmat olivat Martti Haavio ja Elsa Enäjärvi-Haavio.
Nine Lives Never Dies
Nine Lives Never Dies on helsinkiläisen Plastic Tearsin albumi, joka julkaistiin 23. syyskuuta 2009.
Kappaleet
Kaikki kappaleet kirjoittanut M. December, ellei toisin mainittu.
ASIO
ASIO (Audio Stream Input/Output) on Steinbergin kehittämä ohjelmointirajapinta tietokoneen äänikortin ja sitä käyttävän sovelluksen väliseen kommunikaatioon Windows- ja Mac OS -käyttöjärjestelmissä. ASIO-standardin mukaiset laiteajurit kiertävät käyttöjärjestelmän omat ajurit ja äänenmiksausmekanismit ja tarjoavat näin potentiaalisesti matalamman latenssin ääntä tallennettaessa ja käsiteltäessä.
Shangri-La
Shangri-La on englantilaisen James Hiltonin romaanin Sininen kuu (Lost Horizon, 1933) fiktiivinen paikka. Frank Capran ohjaamassa elokuvassa Sininen kuu Shangri-La on läntisellä Himalajalla sijaitseva harmoninen ja eteerinen laakso, jossa sijaitsee buddhalainen luostari. Shangri-La on eräs esimerkki utopiasta, ja se on osaltaan ollut luomassa myyttiä onnellisesta ja harmonisesta elämästä Himalajalla.
Useat paikat Kiinassa, Tiibetissä ja Intiassa ovat julistautuneet Shangri-Lan esikuviksi. Kiinassa, Yunnanin maakunnassa, on jopa Shangri-Laksi nimetty piirikunta. Myös myyttinen Shambhala on saattanut olla Shangri-Lan mallina.
Fabian Schaad
Fabian Schaad (s. 1. tammikuuta 1992) on sveitsiläinen maastohiihtäjä. Hän edustaa Drusbergiä.
Schaad hiihti ensimmäisen kilpailunsa maailmancupissa 16. helmikuuta 2013 Davosissa ollen perinteisen hiihtotavan sprintissä 59:s. Maailmancupin pisteille hän hiihti ensimmäisen ja toistaiseksi ainoan kerran 18. tammikuuta 2014 ollen 25:s Szklarska Porębassa vapaan hiihtotavan sprintissä.
Schaad kilpaili alle 20-vuotiaiden MM-kilpailuissa Otepäässä 2011 ja Erzurumissa 2012. Hän oli 2011 mukana 16. sijalle tulleessa viestijoukkueessa. Henkilökohtaisilla matkoilla Schaad oli alle 20-vuotiaiden MM-tasolla parhaimmillaan 21:s vapaan hiihtotavan sprintissä 2012. Alle 23-vuotiaiden MM-kilpailuissa Schaad hiihti Val di Fiemmessä 2014 ollen parhaimmillaan 29:s vapaan hiihtotavan sprintissä.
Myös Schaadin nuorempi veli Roman Schaad (s. 1993) on maastohiihtäjä.
Budapest Honvéd FC
Perustettaessa seuralla oli organisoitua toimintaa miekkailussa, pyöräilyssä, voimistelussa, painissa, yleisurheilussa, nyrkkeilyssä ja tenniksessä. Myöhemmin mukaan tuli vesipallo ja käsipallo, jossa Honvéd voitti Euroopan seurajoukkuemestaruuden 1982.
Historia
Vuonna 1943 tulevat tähdet József Bozsik ja isänsä jalanjälkiä seurannut Ferenc Puskás tekivät ensiesiintymisensä Kispestissä. Liigamenestystä seura sai kuitenkin vielä odottaa kunnes Unkarin puolustusministeriö otti sen haltuunsa 1949 ja teki siitä armeijan joukkueen. Seuran nimeksi tuli Honvéd ja Kispest vaihtui Budapestiksi kylän sulauduttua siihen. Seurassa oli valmiiksi jo Puskás ja Bozsik, mutta asevelvollisuuden nojalla Honvédiin hankittiin lisää maajoukkuepelaajia kuten Sándor Kocsis, Zoltán Czibor, Gyula Lóránt ja Gyula Grosics.
Menestystä tuli heti ja seura voitti Unkarin mestaruuden kausilla 1949–1950, 1950, 1952, 1954 ja 1955. Sen pelaajat muodostivat selkärangan Unkarin maajoukkueelle, joka voitti Helsingin olympialaiset 1952 ja hävisi vuoden 1954 MM-kisojen finaalin. Vuonna 1956 Honvéd pääsi Euroopan cupiin ja sen ensimmäinen vastustaja oli Atlético Bilbao. Honvéd hävisi ensimmäisen osaottelun vieraissa 2-3, mutta ennen kotiottelua Neuvostoliitto tukahdutti Unkarin kansannousun ja pelaajat päättivät olla palaamatta Unkariin. Toinen osaottelu pelattiin Brysselissä ja tasatuloksen myötä Honvéd tippui.
Pelaajat eivät tappion jälkeenkään hallunneet enää palata ja heidän perheensä seurasivat perässä. Joukkue lähti FIFA:n ja Neuvostoliiton kontrolloiman Unkarin jalkapalloliiton vastustuksesta huolimatta rahankeräyskiertueelle Italiaan, Portugaliin, Espanjaan ja lopulta Brasiliaan. FIFA julisti joukkueen laittomaksi ja kielsi sitä käyttämästä Honvédia nimenä. Eurooppaan palattuaan osa pelaajista palasi Unkariin ja osa siirtyi muihin eurooppalaisiin seuroihin kärsittyään ensin FIFA langettaman pelikiellon. Heikentynyt Honvéd ei enää pystynyt kamppailemaan mestaruuksista ja sen ainoiksi saavutuksiksi pitkään aikaan jäi Mitropa Cupin voitto 1959 ja Unkarin cupin voitto 1964.
Honvéd palasi mestaruuskantaan, kun Lajos Tichy johdatti sen liigan voittoon 1980. Sen jälkeen 1980-luvulla ja 1990-luvun alussa Honvéd voitti kaikkiaan seitsemän mestaruutta lisää. Vuonna 1991 seura palautti nimeensä Kispestin, jona se voitti viimeisimmän mestaruuden Martti Kuuselan alaisuudessa vuonna 1993. Sen jälkeen menestys taas heikkeni ja seura putosi liigasta 2003. Se nousi heti takaisin, mutta veroepäselvyydet johtivat lopulta siihen että Kispest Honvéd FC:n paikalle liigaan muodostettiin uusi seura, Budapest Honvéd FC, sillä ehdolla verovelat maksettiin pois.
Nurmipiippo
Nurmipiippo (Luzula multiflora) on vaatimaton, monivuotinen vihviläkasvi. Sillä on kaksi alalajia etelännurmipiippo (Luzula multiflora ssp. multiflora) ja pohjannurmipiippo (Luzula multiflora ssp. frigida).
Ulkonäkö
Nurmipiippo kasvaa löyhinä mättäinä. Sen lehtitupet ovat umpinaisia. Kukat sijaitsevat sykeröissä siirottavien haarojen päissä. Kasvi on tuulipölytteinen. Nurmipiipon hedelmä on kolmesiemeninen, kartiomainen kota. Siemenet ovat munanmuotoisia ja pari millimetriä pitkiä. Siemenissä on valkoinen ja öljypitoinen rasvalisäke.
Elinympäristö
Nurmipiippo viihtyy monenlaisissa ympäristöissä, esimerkiksi niityillä, heinänurmissa, letoilla ja teiden varsilla.
İstanbul Park
thumb|İstanbul Parkin radan kahdeksas mutka. Radan on suunnitellut saksalainen arkkitehti Hermann Tilke. Radan rakentamistyöt aloitettiin vuonna 2003 ja ensimmäinen F1-kilpailu ajettiin vuonna 2005. Rata-alueella on huomattavia korkeuseroja. Yleisökapasiteetti radalla on 130 000 henkeä. Radan pisin suora on 720 metriä pitkä ja rata on enimmillään 21 metriä leveä. Uutuudestaan huolimatta rata on noussut nopeasti kuljettajien suosioon muun muassa huippunopean kahdeksannen mutkan ansiosta. Istanbul Park kuitenkin tippui vuoden 2012 kisakalenterista, koska järjestäjät eivät suostuneet maksamaan Bernie Ecclestonen pyytämää 26 miljoonan järjestämismaksua. Ongelmana oli myös yleisön puute. Rata palasi kuitenkin F1-kalenteriin vuosina 2020–2021 koronaviruspandemian muokattua kausia.
PonPonPon
PonPonPon on japanilaisen poplaulajan Kyary Pamyu Pamyun single. Sen on julkaissut Warner Music vuonna 2011.
Matthias Bieber
Matthias Bieber (s. 14. maaliskuuta 1986 Küsnacht, Sveitsi) on sveitsiläinen jääkiekkoilija. Bieber on edustanut Sveitsin jääkiekkomaajoukkuetta jääkiekon maailmanmestaruuskilpailuissa kahdesti, vuosina 2011 ja 2012. Pelipaikaltaan hän on hyökkääjä.
Fremont
Fremont tai Frémont tarkoittaa ainakin seuraavia asioita:
Salaisuudet (kappale)
Kappaleen musiikkivideo julkaistiin YouTubessa 28. toukokuuta 2012 ja se sai yli 200 000 näyttökertaa ensimmäisen vuorokauden aikana. Musiikkivideota on pidetty kopiona japanilaisen Kyary Pamyu Pamyun ”PonPonPon”-kappaleen musiikkivideosta. Levy-yhtiö myönsikin käyttäneensä ”PonPonPon”-musiikkivideota referenssinä Tuulin musiikkivideota suunniteltaessa. Toukokuussa 2020 Tuuli teki videon, jolla hän kertoi piilottaneensa musiikkivideon YouTubessa. Tammikuussa 2022 musiikkivideo oli katsottavissa ja sillä oli 3,8 miljoonaa näyttökertaa.
Pirkanmaan Yrittäjät
Pirkanmaan Yrittäjät on vuonna 1979 perustettu Suomen Yrittäjiin kuuluva aluejärjestö, johon kuuluu 44 kunta- tai kaupunginosakohtaista yrittäjäyhdistystä. Järjestö on pienten ja keskisuurten yritysten ja yrittäjien oma järjestö, jossa on jäsenenä yli 8 000 yritystä (2021). Pirkanmaan Yrittäjät tarjoaa jäsenyrityksilleen neuvontaa ja asiantuntijapalveluja, koulutusta ja valmennusta, ajankohtaista tietoa, taloudellisia etuja sekä edistää yrittäjien välistä yhteistyötä. Järjestö valvoo yrittäjien etuja niin valtakunnallisesti, maakunnallisesti kuin kuntatasollakin.
Järjestö julkaisee Pirkanmaan Yrittäjä -lehteä, jonka jakelulevikki on 150 000 kpl (2019). Yritystoimintaan keskittynyt erikoislehti tarjoaa lukijoilleen tärkeää tietoa talousalueen yrittäjistä ja yrittäjyyteen liittyvistä ajankohtaisista asioista.
Paikallisyhdistykset
Tampereen kaupungissa on 11 kaupunginosayhdistystä. Seuraavat paikallisyhdistykset kuuluvat Pirkanmaan Yrittäjiin:
Nicolaus Nycopensis
Nicolaus Laurentii Nycopensis (–1664) oli Turun akatemian ensimmäinen logiikan ja runouden professori. Hän opiskeli Uppsalan yliopistossa ja valmistui maisteriksi Tartossa, sekä toimi rehtorina Nyköpingin koulussa. Myöhemmin hän toimi teologian professorina, Akatemian rehtorina (1648–49 ja 1656–57) sekä Viipurin piispana (1658–1664).
1985
Vuosi 1985 oli normaalivuosi, joka alkoi tiistaista.
Nicolaus Nycopensis
Logiikassa Nicolaus Nycopensis kannatti voimakkaasti aristotelismia vastustanutta ramismia, joka korosti retoriikkaa. Myöhemmin hän salli pyrkimykset yhdistellä aristotelista ja ramistista ajattelua.
1985
Tammikuu
thumb|Loppiaisena Sallan Naruskassa mitattiin yli 50 astetta pakkasta.
Helmikuu
thumb|Tampereen Työväen Teatterin uusi rakennus vihittiin käyttöön.
Maaliskuu
pienoiskuva|upright|[[Mihail Gorbatšov astui Neuvostoliiton johtoon]]
Kesäkuu
thumb|329 ihmistä kuoli, kun [[Air Indian lento 182|intialainen matkustajakone räjähti Atlantin yllä.]]
Heinäkuu
thumb|Ranskan tiedustelupalvelun agentit räjäyttivät Greenpeacen Rainbow Warrior -laivan.
Elokuu
thumb|Japan Airlinesin lento 123 menetti paineistuksensa ja ohjauskykynsä, minkä seurauksena se syöksyi maahan ja 520 ihmistä kuoli. Kyseessä on historian pahin yhden lentokoneen onnettomuus.
Syyskuu
pienoiskuva|250px|[[RMS Titanic|Titanicin hylky löytyi 73 vuotta laivan uppoamisen jälkeen.]]
Marraskuu
thumb|Nevado del Ruiz -tulivuori purkautui Kolumbiassa tuhoisin seurauksin. thumb|Kauppakeskus Forum avattiin Helsingin keskustassa.
Kurt Kuschela
Kurt Kuschela (s. 30. syyskuuta 1988 Berliini) on saksalainen ratamelonnan olympiavoittaja ja maailmanmestari. 182 senttimetriä pitkä ja 86 kilogrammaa painava Kuschela edustaa KC Potsdam -seuraa.
Emil Sivori
Johan Emil Sivori (26. kesäkuuta 1864 Nurmijärvi – 9. huhtikuuta 1929 Viipuri) oli suomalainen urkuri, musiikinopettaja, kuoronjohtaja ja kansansävelmien kerääjä.